Kok'arɛ/Bagerɛ Käabegɔ (Libation)

Sɔa zo'e mɛ ti nɛreba dola sǒsera la winɛ. Sɛba sini la aleluya yire sõsera la winɛ, ti sɛba me kpa'ara zuto. Bela nuu ti sɛba me ka'asa kotum dola bilam sõsera la winɛ. 

Koka'arɛ de la pu'usegɔ sore ti nɛreba dola sõsera la ba yaabeduma, bii ki'induma bii tingama la kulekã'aresi ti  la paara winɛ. La kelum ta pa'asɛ la sɛlawoo ti nɛreba ita zusera imma'asum la vonsumɔ bɔ'ɔra farefari duma la nɛreba n boi yire puan.magese wuu nɛra san suusɛ yirɛ ti a we la solemitinŋa, a sɔ la ma bii yire la keenduma ne kã mɛ bɔ e bii ba ka'ɛ ko'om bɔ e ti en we'esi zi'a la wan tarɛ sum wa'am yire na.

NƐRESƐBA N WAN TA'AN KÃABƐ N WANA GÃ TILEN WA.
1. Tindaanduma, Naduma, yizuto kiinduma, yidaana. Amaa la ta'an eŋɛ mɛ ti nɛra ta di a bagerɛ wa kãabera dee ka pa'asɛ sɛba ti tu wi wa puan. 

 LƆGESETO TI TU TARA KÃABERA N WANA
1. Zonko'om
2. Daam
3. Zompugero
4. Dawɛma
5. Ligepɛɛla
6. Nuusi
7. Kiini
8. Baasi
lɔgerɛ tu seto pa'asɛ ya dee tu kan ta'an wi tu za'a.
Ba kãaberi baga la bulika bii zaanuurɛ. Amaa bagekɛ'ɛsi duma la ta'an ne kãabera bama n wen paa sansɛka, magese wuu, sunsua la wuntɛɛga bii nyu'uŋɔ.

YELESI'A TI KOKÃ'ARƐ NARA
1. Ba kã'ari ko'om bɔta la imma'asum
2. Ba kã'ari ko'om ɛɛra la nɛŋa tɔlega tuuma zi'a la vom yɛla puan.
3. Nɛra san posɛ ti a bɔ logerɔ a ne ka'ɛ la ko'om ko'ose a yaabeduma.
4. Ba me kelum ka'asa ko'om ɛɛra la dɔgum.

Koka'arɛ sum yɛla
1. LA basɛ ti tu tɛra la buuri yɛla
2. LA basɛ ti tu dola la naresum
3. LA suŋeri mɛ ti tu vom  ana yilum
4. Tu doli la bilam zamesera buuri yɛla dee baŋera kisa 
5. La ne bɔ ba la nasunɛ ti ba tana tuna tuuma dee ka zɔta dabeem.